Document ID: 31993R1897

ΚΑΝΟΝΙΣΜΟΣ (ΕΟΚ) αριθ. 1897/93 ΤΗΣ ΕΠΙΤΡΟΠΗΣ της 14ης Ιουλίου 1993 για την τροποποίηση του κανονισμού (ΕΟΚ) αριθ. 2922/92 όσον αφορά το επιτόκιο που θα εφαρμοσθεί στην Ελλάδα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα "Εγγυήσεων" (1), όπως τροποποιήθηκε τελευταία από τον κανονισμό (ΕΟΚ) αριθ. 1571/93 (2), και ιδίως το άρθρο 5,
Εκτιμώντας:
ότι, στο άρθρο 5 τρίτο εδάφιο του κανονισμού (ΕΟΚ) αριθ. 1883/78 αναφέρεται ότι η Επιτροπή μπορεί να εφαρμόσει σ' ένα κράτος μέλος το οποίο επιβαρύνεται με ιδιαίτερα υψηλά επιτόκια, ένα ειδικό επιτόκιο το οποίο θα ισούται με το ενιαίο επιτόκιο προσαυξημένο κατά τη διαφορά μεταξύ του διπλασίου του τελευταίου αυτού επιτοκίου και του πραγματικού επιτοκίου σ αυτό το κράτος μέλος- ότι πληρούνται οι όροι για να καθοριστεί ένα τέτοιο επιτόκιο για την Ελλάδα και, συνεπώς, πρέπει να τροποποιηθεί ο κανονισμός (ΕΟΚ) αριθ. 2922/92 της Επιτροπής της 7ης Οκτωβρίου 1992 περί καθορισμού των επιτοκίων που εφαρμόζονται για τον υπολογισμό των δαπανών χρηματοδοτήσεως των παρεμβάσεων που συνίστανται σε αγορά, αποθεματοποίηση και διάθεση (3)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 δεύτερη περίπτωση του κανονισμού (ΕΟΚ) αριθ. 2922/92 προστίθεται το ακόλουθο κείμενο:
"16,95 % για την Ελλάδα."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1992.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουλίου 1993.

Labels: 2
3
6
18
15